Fiatalon az AC Milan szurkolója volt, és a csapat sztárjához, Marco van Basten-hez szeretett volna hasonlítani. Az 1996-os angliai Európa-bajnokságon az akkor 15 éves fiú új példaképet talált magának Alan Shearer személyében. Berbatovnak ezután a Newcastle lett a kedvenc csapata, és Shearer 9-es számú Newcastle-mezében aludt. Angolul A keresztapa filmekből tanult meg. A labdarúgáson kívül a rajzolás és a kosárlabdázás a hobbija. Kedvenc filmje A sebhelyesarcú.